**Ansøgning om optagelse på anden skole end distriktsskolen**

|  |  |  |
| --- | --- | --- |
| Elevens navn: | | Cpr. nr.: |
| Adresse: | | Tlf. nr.: |
| Postnr. og by: | | |
| Eleven er indmeldt på: | | Klassebetegnelse: |
| Eleven ønskes indmeldt på: | | Klassetrin: |
| Ønsket indskrivningsdato: | | |
| Angivelse af begrundelse for optagelse på ønsket skole: | | |
| Er skoleskiftet drøftet med afgivende skoles ledelse ? (sæt kryds) JA: NEJ: | | |
| Er skoleskiftet drøftet med modtagne skoles ledelse ? (sæt kryds) JA: NEJ: | | |
| Dato: | Underskrift/forældre: | |

Skemaet skal returneres i udfyldt stand via E-Boks til:

Odsherred Kommune

Center for Børn, Unge og Familier

Læring, Uddannelse og Pædagogik

Vesterlyngvej 8  
4500 Nykøbing Sjælland

**Gældende regler:**Fra den 1. august 2005 blev Folkeskoleloven ændret således, at forældrene fik mere frit skolevalg inden for og over kommunegrænserne.

|  |  |
| --- | --- |
| · | Forældremyndighedsindehaveren har således krav på at få barnet optaget i en folkeskole efter eget valg i bopælskommunen eller i en anden kommune, såfremt der er plads på den ønskede skole. |
| · | Hvis forældremyndighedsindehaveren ønsker at foretage et nyt skolevalg (skoleskifte) for barnet, har denne ligeledes krav på at få barnet optaget i en folkeskole efter eget valg i bopælskommunen eller i en anden kommune, såfremt der er plads på den ønskede skole. |
| · | Ud over retten til frit skolevalg opretholdes forældremyndighedsindehaverens ubetingede ret til barnets optagelse i distriktsskolen og den eksisterende ret til at forblive i en bestemt skole ved flytning inden for kommunen eller en anden kommune. |
| · | Hvis forældremyndighedsindehaveren har valgt en anden skole end distriktsskolen, herunder en fri grundskole (privat skole) eller efterskole, og efterfølgende ønsker, at barnet optages i distriktsskolen, har barnet ikke ubetinget ret til at blive optaget på distriktsskolen. Optagelse vil afhænge af skolens kapacitet. |
| · | Sker skolegang i en anden kommune end bopælskommunen, er bopælskommunen eller skolekommunen ikke forpligtet til at yde fri befordring i henhold til gældende regler herom.  Ved valg af en anden skole end distriktsskolen vil eleven ikke være berettiget til gratis buskort.  Ved flytning, som medfører tab af befordringsberettighed, skal det udstedte skolekort returneres øjeblikkeligt til den skole, som har udstedt skolekortet. |
| · | Vælger forældrene en anden skole end distriktsskolen, får eleven i følge loven også ret til at blive optaget i den pågældende skoles skolefritidsordning, hvis en sådan er etableret, og der er plads i den. |

**Sådan behandler vi dine personoplysninger**

Her kan du læse om, hvordan Odsherred Kommune behandler dine personoplysninger, og om hvilke rettigheder du har.

**Kontaktoplysninger**

Center for Børn, Unge og Familier, Læring, Uddannelse og Pædagogik, Vesterlyngvej 8, 4500 Nykøbing Sj. 5966 6560,

Kommunens databeskyttelsesrådgiver (DPO): Kommunens databeskyttelsesrådgiver er Bech-Bruun. Databeskyttelsesrådgiveren kan kontaktes på:

Bech-Bruun Advokatpartnerselskab Langelinie Allé 35 2100 København Ø 72 27 30 02 dpo.odsherred@bechbruun.com

Sikker beskedfunktion via <https://dpo.bechbruun.com/odsherred/>

**Formål og lovgrundlag**

Behandle ansøgning om optagelse på anden skole end distriktsskolen - Folkeskoleloven

**Opbevaring af data**

Oplysningerne opbevares i kommunens journaliseringssystem i 10 år efter eleven er gået ud af skolen.

**Dine rettigheder**

**Ret til indsigt**

Du kan bede om indsigt i, hvilke personoplysninger Odsherred Kommune behandler om dig. Dette skal være med til at sikre din mulighed for at tjekke, at det er de korrekte personoplysninger, Odsherred Kommune behandler, samt at de behandles lovligt.

**Ret til berigtigelse**

Du har ret til at få urigtige personoplysninger om dig selv rettet. Som offentlig myndighed er Odsherred Kommune imidlertid underlagt en pligt til at dokumentere det grundlag, som en afgørelse eller en anden beslutning i sin tid blev truffet på. Det betyder, at kommunen i almindelighed ikke må fjerne oplysninger, når de først er indgået i en sag. Derfor beholder vi de oprindelige, men måske forkerte personoplysninger af hensyn til dokumentationspligten. De korrekte personoplysninger tilføjes sagen.

**Ret til begrænsning af behandling**

Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle personoplysningerne – bortset fra opbevaring – med dit samtykke, eller med henblik på, at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser. Eksempelvis betragtes arkivformål, som vigtig samfundsinteresse.

**Ret til at blive glemt**

I særlige tilfælde har du ret til at få slettet oplysninger om dig. Retten til sletning af oplysninger hos offentlige myndigheder er begrænset, da kommunen bl.a. er underlagt reglerne om notatpligt, journalisering og arkivering.

Retten til at blive glemt og dermed til at få slettet sine personoplysninger gælder heller ikke i de tilfælde, hvor den fortsatte behandling af personoplysningerne er nødvendig for, at Odsherred Kommune kan varetage sine opgaver som offentlig myndighed.

**Ret til indsigelse**

Du har i visse tilfælde ret til at gøre indsigelse mod Odsherred Kommunes ellers lovlige behandling af dine personoplysninger. Odsherred Kommune vil vurdere, om indsigelsen er berettiget eller ej.

**Ret til dataportabilitet**

Du har i visse tilfælde ret til at modtage dine personoplysninger i et læsevenligt format og til at anmode om, at personoplysningerne overføres fra én dataansvarlig til en anden, hvis det er teknisk muligt.

**Ret til ikke at være genstand for en automatisk afgørelse**

Du har ret til ikke at være genstand for en automatisk afgørelse – herunder profilering – i tilfælde, hvor afgørelsen har en betydelig påvirkning for dig. En behandling eller afgørelse er automatisk, hvis der ikke er nogen fysisk person involveret.

**Klagemuligheder**

Du har ret til at indgive en klage til Datatilsynet, hvis du er utilfreds med den måde, som Odsherred Kommune behandler dine personoplysninger på. Datatilsynet er den centrale uafhængige myndighed i Danmark, der fører tilsyn med, at de persondataretlige regler overholdes. [Læs mere om klager til Datatilsynet](https://www.datatilsynet.dk/borger/klage/saadan-klager-du).